Fogedrettens afgørelse ændres, således at kærende efter retsplejelovens § 503, 4. pkt., tillægges større beløb i sagsomkostninger. Indkærede pålægges kæremålsomkostningerne for landsretten
Ret: Østre Landsret (2. instans)
Faggruppe: Civilsag — Visse kæresager
Sagsemner: Fogedret;

/

UDSKRIFT
AF

ØSTRE LANDSRETS RETSBOG
____________

Den 5. januar 2022 satte Østre Landsret retten i retsbygningen,
Bredgade 59, København.

Som dommere fungerede landsdommerne Sanne Kolmos, Beth von

Tabouillot og Casper Klindt Sølbeck (kst.), førstnævnte som rettens

formand.

Der foretoges   

6. afd. kære nr. B-792-21:

Kærende AG, tidligere Rekvirent AG

(advokat Daniel James Pedersen)

mod

Indkærede, tidligere Skyldner

(advokat Stig Lynghøj Nielsen, besk.)

Ingen var mødt eller indkaldt.

Der fremlagdes kæreskrift af 30. november 2021 med bilag, hvorved

Kærende AG, tidligere Rekvirent AG med Procesbevillingsnævnets

tilladelse af 22. november 2021 har kæret afgørelse truf-fet af Retten på

Frederiksberg, fogedretten, den 11. oktober 2021 (FS J11-3079/2021)

om, at der tilkendes salær for retsmødet den 7. september 2021 på

1.000 kr. inkl. moms.   

Endvidere fremlagdes fogedrettens fremsendelsesbrev af 7. december

2021 og udskrift af retsbogen indeholdende den kærede afgørelse.



/

Der fremlagdes endvidere brev af 9. december 2021 fra Indkærede,
tidligere Skyldner.   



/

- 2 -

Fogedretten har ved sagens fremsendelse henholdt sig til den trufne

afgørelse og oplyst, at afgørelsen er truffet på baggrund af sagens

omfang, herunder at der ikke er modtaget pro-cesskrift fra

rekvirenten.   

Kærende AG, tidligere Rekvirent AG har nedlagt følgende påstand:

”Principalt:

Kærende tilkendes sagsomkostninger i henhold til proceduresalær og

landsrettens vejle-dende takster pr. 1. oktober 2014. Således, at

Kærende tilkendes sagsomkostninger i inter-vallet mellem kr. 7.187,50

inklusive moms og kr. 26.250,00 inklusive moms. Intervallet for

påstandsbeløbene er 50% af proceduresalær i det nedre interval og op

til 100% af pro-ceduresalær i det høje interval, efter landsrettens skøn,

jf. nærmere i det følgende.

Subsidiært:

Kærende tilkendes et af landsretten højere fastsat omkostningsbeløb

end det af fogedretten tilkendte mødesalær.”

Kærende AG, tidligere Rekvirent AG har til støtte for påstanden anført

blandt andet, at der ikke var tale om en almindelig udlægsforretning, og

at arbejdets omfang og sagens forløb har større sammenhæng med en

borgerlig sag end en udlægsforretning. Derfor, og henset til retsple-

jelovens § 503 samt forarbejderne hertil i betænkning nr. 634/1971

samt det, der fremgår af de vejledende takster af 1. oktober 2014 for

salærer i fogedsager, pkt. 7, skal der ikke alene tilkendes mødesalær,

men sagsomkostninger, som skal fastsættes i intervallet fra 50 % til 100

% af proceduresalæret, jf. de vejledende takster herfor, svarende til

7.187,50 kr. inkl. moms - 26.250 kr. inkl. moms. Dette støttes tillige af

retspraksis.

Indkærede, tidligere Skyldner har henholdt sig til det i fogedrettens
fremsendelsesbrev anførte.   

De modtagne bilag var til stede.



/

Efter votering afsagdes

k e n d e l s e :



/

- 3 -

Efter en samlet vurdering af sagens værdi, tvistens art og arbejdets

omfang og under hen-syn til, at fogedretten forud for retsmødet oplyste,

at der under retsmødet skulle ske afhø-ring, gennemgang af sagens

bilag og procedure, finder landsretten, at Kærende AG, tidligere

Rekvirent AG bør tilkendes sagsomkostninger efter retsplejelovens §

503, 4. pkt. Sagsomkostninger-ne findes passende at kunne fastsættes

til 7.187,50 kr. til dækning af udgifter til advokatbi-stand inkl. moms,

der betales af statskassen, da Indkærede, tidligere Skyldner er meddelt

fri proces for fo-gedretten.   

T h i b e s t e m m e s :

Fogedrettens afgørelse ændres, således at Kærende AG, tidligere

Rekvirent AG i sagsomkostninger for fogedretten tilkendes 7.187,50

kr., som betales af statskassen.   

Indkærede, tidligere Skyldner skal i kæremålsomkostninger inden 14

dage betale 2.500 kr. til Kærende AG, tidligere Rekvirent AG.

Kæreafgiften tilbagebetales.

Retten hævet.

(Sign.)
___  ___  ___



/